《声声慢 秋夜》
清代·陈枋

秋声似雨，月晕如霜，满庭落叶飘积。古巷凄凄，捣练晚砧愈急。

飘怜塞垣客在，听哀音，梦中犹识。魂欲断，向西风，立遍橙阴院黑。

也说别离能惯，奈积久浮沉，故园消息。渐老秋期，飞尽南鸿无迹。

遥思小楼深处，隐纱橱，一灯夜碧。人正倚，镜槛菊疏影墨色。

作者简介：陈枋，字次山，宜兴人，诸生。诗、古文词工绝一世，与陈维崧齐名。以诸生入国学，年未三十，卒于京师。著有《水榭诗稿》、《香草亭词》、《醉草堂集》。